Moenie dink jy's snaaks nie!!! | Bek-Uitspoel!!
27 Junie, 2007 in Sosiaal
Humor… my tweede gunsteling tydverdryf.
Humor is die beste medisyne. Iemand het dit lank terug gese. Dit was nie 'n vroumens nie, want dis die reine waarheid.
Min dinge kikker jou so op soos wat 'n lekker lag dit kan doen. Ek praat nie nou van die "het julle hierdie een al gehoor!!" laggie nie.. Daarmee verloor jy te min kilojoules. Jou maagspiere begin skaars werk, dan is die snaaks verby.
Ek praat ook nie van die lag as jy sien daai mannetjie gaan NOU sy gat sien met daai baaisiekel… en DAAR is dit ook so nie!!! Jy giggel net bietjie….
Ek praat ook nie van die lag as iemand in 'n toe patiodeur vasloop nie. Dis classic!!
Ek praat ook nie van die lag as 'n ou tannie val nie… Geen disrespek teenoor ons seniors nie, maar dis meestal skreeusnaaks!! – (Dis nou as hulle nie seerkry nie!!)
Ek praat van DAAI lag…. soos as die regte ding op presies die regte oomblik gese word…
Eers kry jy so effense kramp op jou maag… dan slat jou asem weg… nog voor jy begin lag het… dan skep jy asem en jy lag… hier DIEP uit jou binneste uit dat jy dadelik begin rooi word in die gesig en jou oë begin traan.. jy lag… jy kry later nie meer asem nie, en jy voel NOU kan ek maar op die grond val(en jy doen dit!!) … dan besef jy… as ek nie nou ophou nie, dan dood ek!! Jou maag pyn… jy kannie uit jou oë uit sien nie, jou gesig gloei. Selfs 10 minute na die tyd raak jy weer spontaan aan die lag.
DAARDIE is die lag wat die kilojoules verbrand!!
Ons lag te min so….
Enige situasie wat ek sou probeer skep om jou so te laat lag sal flop… dis NOOIT agterna so snaaks nie..
Tolla v.d. Merwe het daai SNAAKS in 'n groot mate tot sy reg laat kom… Jy kon jouself vereenselwig met sy stories.
Rerig snaaks wees, is 'n kuns..
Snaaks wees is nie grappies vertel nie.
Snaaks wees is nie praat soos Mandela nie.
Die lyn tussen snaaks wees en jou naam gat maak, is bitter dun.
Snaaks wees is harde werk. Vra enige komediant.Ek was bevooreg om vir jare lank op die verhoog en paar keer op radio opgetree as komediant, saam met mense soos Oom Tooitjie(Bruwer Engelbrecht), Pip Friedman('n Meester!) en nog vele ander. Daar is faktore soos jou tipe gehoor te lees, aktueel wees, snaaks wees sonder om simpel te wees, samewerking en interaksie met die gehoor en sulke dinge.
Meeste komediante is in wese ernstige mense. Sensitiewe, optimiste wat eerder die snaaks as die hartseer in situasies sien. Wat eerder die positiewe as die negatiewe in dinge sien. Wat verkies om eerder te lag as te huil. Alleen mense, wat verkies om te sit en dink oor hoe om ander te laat lag en vreugde te bring eerder as om negatiwiteit te versprei. Die tipiese nar, met 'n traan scenario. Daarom is die meeste eintlik ernstig en stil weg van die verhoog af.
Dit bring my by my volgende punt. Een waaraan ek 'n kleintjie dood het.
Mense wat dink hulle is snaaks. 😦
Ons Suid Afrikaners is maar so. Ons is, lyk my, van nature snaaks, maar ek dink sommige van ons oorskat onsself!!
Ek onthou toe ek in standerd 4 was. (Niks het gebeur nie, ek onthou dit net.)
Hierdie lyn hierbo is BAIE snaaks. MITS hy in die regte situasie en buite konteks gebruik word.
Anders is dit net bloot 'n stupid stelling. Die verskil tussen iemand wat snaaks is, en wat probeer snaaks wees, is die vermoë om daardie sin NET op die regte tyd uit te bring .
Dan kry jy ons ander braaivleis komediante wat die heel aand loop en grappe vertel, en vermoed hulle is die volgende Barry Hilton of Steven Wright. Ons manne, en ek sluit myself eerste in, geniet die braaivleis grappe, en hulle het 'n definitiewe plek in ons Suid Afrikaanse opset, maar daar kom 'n tyd wanner ons nou klaar is met grappies vertel, en begin gesels oor ernstiger dinge, soos die paroolstelsel en die invloed van Paris Hilton daarop. Dan sal hierdie man aangaan en jou vir die vierde keer wil vertel dat hy met die duiwel se suster getroud is…
Dissie meer snaaks nie. Ek dink dis hoekom ons kleintyd al se …"Moenie dink jy's snaaks nie"
NS:Hierdie "ontlading" van my, was na aanleiding van gesprek met 'n vriend van my, so as jy daar van hou, mooi man!! – en as jy nie daarvan hou nie… Moenie dink jy's snaaks nie!!!
27 Junie, 2007 at 9:56 vm
Ek het baie groot respek vir komediante wat aand na aand op 'n verhoog kan stap en mense laat skater met wat in werklikheid ernstige sake is.
Ek kan nog effe die ou uitstaan wat dink hy is snaaks, maar die ou wat dink sy kru grappe is snaaks – hom kan ek absoluut nie verdra nie
27 Junie, 2007 at 10:09 vm
so wil jy nou se ek is nie snaaks nie
ek hou daarvan as mense my laat lag
ek lag ok baie
sommer party keer vir die simpelste goed
ma ek lag
en ek lag lekker
27 Junie, 2007 at 11:06 vm
Ek waag dit nie om eers die eenvoudigste grap te vertel nie, want ek is regtig nie snaaks nie. Mense kyk my net altyd so verward aan as ek aan die lag gaan oor die grap. Hulle reaksie is vir my gewoonlik snaakser as die grap wat ek probeer vertel het. So ek hou maar verby. Maar ek is mal oor lag, dis hoekom ek so baie plooie het.
27 Junie, 2007 at 12:09 nm
Lag is baie goed vir ons..
Let wel, dat ENIGIEMAND 'n grap kan vertel, en dis snaaks(behalwe as hy hakkel – dan is dit nog snaakser!!!)
Ek het meer verwys na mense wat dink hulle is "the bell of the ball", maar intussen lag die mense vir hulle agter hulle rug.. 🙂
27 Junie, 2007 at 3:49 nm
Leef oom Bruwer Engelbrecht nog? Hy en my pa was GROOT vriende en dis nou net vir my baie interessant dat ek hier op sy naam afkom.
27 Junie, 2007 at 4:04 nm
Lag is gesond en goed – ek kan altyd vir my man lag – want hy sal nou juis oor die stofsuier val waar hy hom gelos het – dit klink nou stupid, maar as jy die hele prentjie het en hom ken is dit skreeusnaaks
27 Junie, 2007 at 4:25 nm
Daar is defnitief n verskil tussen mense wat dink hulle is snaaks en mense wat van nature snaaks is…Bv Jim Carrey is nie snaaks nie,hy is simpel-no offense….Martin lawerence is snaaks en Chris Rock…..
27 Junie, 2007 at 4:36 nm
Nee.. hy is ongelukkig 'n paar jaar gelede al oorlede.
Oom Pip Friedman ook. 😦
27 Junie, 2007 at 7:14 nm
Ek kan so lag – dat ek uiteindelik uitasem is en my maagspiere enige oomblik gaan ingee en ek die lagtrane moet afvee anders dink mense ek huil . . . 😀
Dis gewoonlik ook nie oor die :snaakse" goed nie – maar sommer awregse goed wat vir my op daardie oomblik snaaks is.
28 Junie, 2007 at 10:03 vm
Ek hou van lag, ek hou van rerige snaakse mense wat my kan laat lag. Ek kan so lag vir sommige mense dat ek later begin huil en dan nie kan ophou huil nie, m.a.w. ek lag myself hartseer!
Jy beskryf die lag so lekka dat ek sommer wil begin lag… ai, di lewe is 'n lied.. dankie.
28 Junie, 2007 at 6:27 nm
Jy weet mos, ek lag dat jy skaam kry…vir jou! 😉
28 Junie, 2007 at 9:46 nm
Elkeen het sy keuse van komedie styl, tolla was snaaks. Ek het dit net deesdae teen die tipe humor wat oral oppie net uitslaan. Hoe meer vulger hoe meer snaaks dit veronderstel om te wees. Dis eintlik nie snaaks nie net weird.
29 Junie, 2007 at 7:05 nm
So, die vraag is, wat's jou GUNSTELING tydverdryf?
1 Julie, 2007 at 4:55 nm
Trust "jou" om te vra.. 🙂
8 Julie, 2007 at 3:44 nm
Nou wie was nou eintlik op verlof?! Wanneer kry ons weer 'n nuwe post? Ek sit myself neer en besluit nou gaan ek blog lees tot 12uur want was mos 'lank' weg, maar lyk my almal was op verlof… 😉